Pagi ini hari Rabu (26/7), hari ke dua bagi Tam Arang dan Utiah Kapeh bertandang ke Warung Pilarbangsanews.com di Dharmasraya.
Warga Bupati Sutan Riska Tuanku Kerajaan dan Wakil Bupati Amrizal Dt Rajo Medan yang mengetahui adanya kunjungan Tam Arang dan Utiah Kapeh ke daerah mereka, berbondong-bondong datang ke warung Pilarbangsanews.com. Mereka ingin mendengar “ota lamak” (cerita enak) Tam Arang, Utiah Kapeh bersama tuan rumah Tam Boneh dan Jo Andah.
Pemilik Warung Rijal AF nampak sibuk mengatur anggotanyo mempersiapkan segala sesuatu yang diperlukan, mulai dari pengeras suara, kursi tempat duduk, tak lupa bubuk kopi. Sebanyak 5 (lima) gantang bubuk kopi disediakannya untuk melayani pengunjung, belun pukul 7:00 WiB sudah habis dipesan pengunjung. Banyak diantara pengunjung tak kebagian namun mereka masih tetap batahan untuk mendengarkan “ota lamak” Tam Arang dan Utiah Kapeh.
“Tam Boneh…, Kabupetan Dharmasraya kini tentu sadang bereuforia, karano salah seorang anak mudo banamo Eko Wahyu Dharma Alumni SMA 1 Pulau Punjung jadi PERWIRA REMAJA, kapatang dilantik Presiden. Eko dilantik basamo 292 orang 243 orang Taruna dan 49 orang Taruni Akpol.” kata Utiah Kapeh.
“Kito doakan Eko bisa menjalankan tugas sesuai dengan amanah nan diterimo.” sela Tam Arang.
“Anak sia Eko tu? Kayo urang gaeknyo, mangko bisa nyo masuk Akpol?”
“Eko tu urang gaeknyo biaso sajonyo, ibunyo guru SMA ayahnya e, panggaleh kebutuhan harian dirumahnyo. Eko salamo sekolah tabilang murid nan santun, ramah dan aktif dalam berbagai kegiatan ekstra kurikuler di lingkungan sekolahnyo.”
“Ndak pakai uang sogok Eko tu masuak Akpol?”
“Mano bisa main sogok masuak Akpol tu. Tadanga di den sirimih sajo tak habih pitih ibunyo. Kalau ka basogok ndak kamungkin bisa ibunyo manyogok, maklum guru dan SK lah lamo lo tagadai dek untuk manambah pokok galeh ayah Eko.”
“Nasib mujua kalau sadang inggok ka seseorang ndak bisa nan lain mahalangi doh. Contoh sajo ibu Lasmita, Camat satu satunyo padusi di Kabupaten Dharmasraya. Nasib baliau ko elok juo. Mulonyo baliau tu tamat sekolah perawat, diangkek jadi PNS, lanjut sekolah bidan. Dalam jadi bidan nyo taruih kuliah ambiak SKM (sarjana Kesehatan Masyarakat). Jadi pimpinan Puskesmas, pangananyo kuliah taruih sampai dapek gala magister.”
“Nasib bayiak dek Lasmita, 7 bulan lalu inyo diangkek dek pak Bupati jadi camat.”
“Mulainyo urang banyak ragu Jo kemampuannyo, maklum seorang mantan bidan, bilo pulo kapandai memerintah, kok suntik manyuntik dan manjawek urang partuse (kelahiran) tu ahlinyo.”
“Itu lah dek ang Tiah, ruponyo ijazah atau latar belakang pendidikan seseorang tidak pulo mutlak bisa di klaim akan menemui kegagalan.”
“Alun sampai satahun jadi camat, banyak prestasi nan nyo buek, diantaranyo mambuek tampek rekreasi di ditapi sungai Batang Hari. Sudah itu berhasil pulo inyo memotivasi warga maadokan salaju sampan di Sungai Batang Hari.”
“Kok macam iko ba’a, Kito usulkan ibuk Lasmita jadi Kadinas Parawista ba’a nyo Tam Bineh?” ujar Jo Andah.
“Ko soal usul ka mausul bia lah ndak sato kami Tam Boneh, Beko tasinggung nan lain. Mano tahu pak Bupati usul kami ko rancak sehingga dalam catatan dek baliau.”
“Ko iyo takah tu elok malah, karano apo nan awak ota-kan, Iko hanya carito sekedar untuk pengantar minum kopi pagi dek kawan kawan pak YY.”
“Mari sadonyo apak apak, kito minum kopi nan ado dihadapan kito masing masing” kata Jo Andah mengajak pengunjung yang hadir termasuk anda yang sedang minum kopi pagi dirumah masing masing.
Untuak manulih ko YY dibantu dek RJl
ind_Latn min_Latn ind_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn